У майго прадзеда Івана было 4 сыны: Іосіф, Іван – мой дзед, Пракоп і Цімафей. Яны жылі ўсе разам на гэтым хутары. Мой дзед нарадзіўся ў 1894 г. А ў 1914 г. яго забралі, як і дзеда Іосіфа, на вайну. Іх адправілі на паўднёва-заходні фронт пад камандванне генерала Брусілава. Дзеда Іосіфа потым перавялі ў Румынію, ён быў падпаруччыкам рускай арміі. А мой дзед Іван трапіў у медсанбат. Таму і выжыў. Ён часам узгадваў, як яны ваявалі ў Карпатах.